Salu, Jon!/4

== 4 ==
Jon e ve? Si e en Vienna? No, si e en ota siti. Si e en Bistrita. Bistrita a ke? A siti in Romania. Safari en Romania i begin nun.
Jon i note en si dia-buku: "Duo de monato pento, mi i de e en Munich. San de monato pento, mi i de e en Vienna. Afa, mi i de e en Budapest. Budapest i de e bela. Pero, mi no i ave a tempo en Budapest. Mi i de vide a jalan en Budapest: Di, vese i fini, an di, ese i begin. Budapest e ota.
Si i pensa e some ma de Budapest. Si i pensa: Mi a man ke i veni de Engil-lan, de London. Mi i pale a engil-linga, ka man in Engil-lan i pale a engil-linga. Pero en Budapest, mi i no pale kon man in engil-linga. Mi i de pale en Germania-linga. Mi germania-linga e no bon, pero man en Budapest i no pale a engil-linga. Mi-ale i de pale a engil0linga. E interesa ke man en Budapest i pale a germania-linga.
Nun, Jon i pensa de si safari. Si i pensa: "Mi i de e en museo/antika-kasa en London. En antika-kasa, da i de a buku de ota lan. Mi i de leje a buku. En antika-kasa, da i de a mapa de ota lan. MI i mira a litera. Buku an mapa i de pale ke ota lan e fara, pero interesa. En ota lan, da a mui man, mui ota man.
Nun, Jon i pensa ma de si safari. Si i pensa: "Ante-dia, mi i de e en Klausenberg. Mi i de manja en Klausenberg. Name de manja i de a "paprika hendl". Manja en Klausenberg e mui bon. Otelo i de e bon, pero mi i no resi bon. Pero lan e mui bela! In rela, mi i mira a mui vila an mui kasele. Siti e ma mega sama vila, pero vila e mui bela. Kasele e ma mega sama otelo, an ma bela sama otelo! Vila e meno mega sama siti, pero si-ale e bela. An otelo e meno mega sama kasele."
Jon i pale ma en si dia-buku: "Bistrita a interesa loke. Bistrita a antika loke, ma antika sama ota loke. An mi otelo in Bistrita e antika, ma antika sama ota otelo. In otelo, mi i pale a mi name: "Mi a Jon Harker" an si-ale i pale go me: "Bon veni go otelo." En otelo, mi i mira a litera go me. Nun, mi i go leje a mi litera.
Jon i leje a si litera. Si i pale:
"Mi amigo. - Bon veni. Resi bon. Mi e en Bukovina. I favo veni go Bukovina. Safari de London i de e bon? Mi lan e mui bela. Bon veni go mi lan. 
 
Tu amigo, DRAKULA."
Jon i leje a litera an i pensa de si amigo Senjore Drakula. Si a ke? Si i no savi. Pero si amigo e interesa. An vila Bistrita e interesa. Jon e joli, an i pensa de si amigo. Afa, si i resi.
== Linga-jura ==
ma sama, meno sama
ma sama = >
Jon e ma mega sama dia-buku = Jon > dia-buku (Jon e mega, dia-buku e no mega)
Go-i manja a bovi-fileto e ma mega bon sama no go-i manja a bovi-fileto = Go-i manja a bovi-fileto > No go-i manja a bovi-fileto (Go-i manja e bon, no go-i manja e no bon)
meno sama = <
Kasa e meno mega sama kasele = dom < kasele (Kasele e mega, kasa e no mega)
Go-i manja a dia-buku e meno bon go-i manja a bovi-fileto = go-i manja a dia-buku > go-i manja a bovi-fileto (Go-i manja a bovi-fileto e bon, go-i manja a bovi-fileto e no bon)
si an si
Jon i leje a litera. Si i leje a litera. E litera de Jon. E si litera.
Siti i ave a museo/antika-kasa. Si i ave a museo/antika-kasa. E museo/antika-kasa de siti. E si museo/antika-kasa
E sama kon mi an tu.
ota
Jon i veni de Engil-lan. Si i no veni de Romania. Romania a ota lan. (= Romania a no Engil-lan.)
mi-ale
Jon i manja kon ota man. Jon i manja a bovi-fileto kon ota man. Jon i pale: "Mi-ale i manja a bovi-fileto."
== Name-seri ==
* ale
* amigo
* antika-kasa
* begin
* bon veni
* Engil-linga, engil-lan
* ese
* fara
* jalan
* kasele
* lan
* litere
* loke
* mapa
* name
* ota - ≠
* otelo
* resi
* senjore
* si
* veni
* vese
* vila: no mega siti